Projektas

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2016 m. d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos aplinkos ministerija |
| **Veiksmų programos prioriteto numeris ir pavadinimas:** | 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ |
| **Veiksmų programos konkretaus uždavinio numeris ir pavadinimas:** | 5.2.1 „Sumažinti sąvartynuose šalinamų komunalinių atliekų kiekį ir užtikrinti tinkamą radioaktyvių atliekų saugojimą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | 05.2.1-APVA-K-009 „Komunalinių atliekų paruošimo perdirbti pajėgumų plėtra“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 12,74 |
| **Pagal priemonę remiamos veiklos:** | Komunalinių atliekų deginimo (naudojimo energijai gauti) įrenginių statyba |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas**.  **Stebėsenos komiteto pritarimas reikalingas veiklų vykdymui:**  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);  ne ES šalyse (taikoma projektams, finansuojamiems iš Europos socialinio fondo);  **Stebėsenos komiteto pritarimas nereikalingas, nes:**  **X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė |

|  |  |
| --- | --- |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **X Keitimas** |
| **Projektų atrankos kriterijaus numeris ir pavadinimas:** | 1. Projektas turi prisidėti prie [Valstybinio atliekų tvarkymo 2014–2020 metų plano](https://www.e-tar.lt/portal/lt/legalAct/TAR.9945210D6571/bqrosWgyYG), patvirtinto Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų tvarkymo 2014–2020 metų plano patvirtinimo“ (toliau – VATP), 230.4 papunktyje nustatytos valstybinės komunalinių atliekų tvarkymo užduoties įgyvendinimo. |
| **Projektų atrankos kriterijaus vertinimo aspektai ir paaiškinimai:** | Vertinama, ar planuojami įsigyti ir/ar modernizuoti atliekų pradinio apdorojimo įrenginiai skirti popieriaus ir kartono, metalų, plastikų ir **(ar)** stiklo atliekų paruošimui perdirbti. |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektas prisidės prie VATP 230.4 papunktyje nustatytos valstybinės komunalinių atliekų tvarkymo užduoties „užtikrinti, kad iki 2020 metų mažiausiai 50 procentų (vertinant pagal atliekų kiekį) komunalinių atliekų sraute esančių popieriaus ir kartono, metalų, plastikų ir stiklo atliekų būtų paruošiama naudoti pakartotinai ir perdirbti“ įgyvendinimo.  Pagal šį kriterijų atrinkti projektai tiesiogiai prisidės prie 2014–2020 metų Europos Sąjungos fondų investicijų veiksmų programos 5.2 investicinio prioriteto „Investicijos į atliekų sektorių, siekiant įvykdyti ES aplinkos *acquis* reikalavimus ir patenkinti valstybių narių nustatytus poreikius, viršijančius tuos reikalavimus“ uždavinio Nr. 5.2.1 „Sumažinti sąvartynuose šalinamų komunalinių atliekų kiekį ir užtikrinti tinkamą radioaktyvių atliekų saugojimą“ įgyvendinimo ir stebėsenos rodiklių R.S.324 „Sąvartynuose šalinamų komunalinių atliekų dalis“ ir R.S.325 „Komunalinių atliekų sraute esančių popieriaus, plastiko, metalo, stiklo atliekų dalis, paruošta pakartotinai naudoti ar perdirbti“ pasiekimo.  **Kriterijus tikslinamas, nes stiklo atliekų paruošimui perdirbti skirti įrenginiai nėra tinkami popieriaus ir kartono, metalų, plastikų paruošimui perdirbti.** |

|  |  |
| --- | --- |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **X Keitimas** |
| **Projektų atrankos kriterijaus numeris ir pavadinimas:** | 3. Planuojamų įsigyti ir/ar modernizuoti atliekų pradinio apdorojimo įrenginių, kuriais siekiama atliekas paruošti perdirbimui, pajėgumai ne mažesni kaip ~~4~~ **2** tonos per valandą. |
| **Projektų atrankos kriterijaus vertinimo aspektai ir paaiškinimai:** | Vertinama, ar atliekų pradinio apdorojimo įrenginių, kuriais siekiama atliekas paruošti perdirbimui, pajėgumai yra ne mažesni kaip ~~4~~ **2** tonos per valandą. |
| **Projektų atrankos kriterijaus pasirinkimo pagrindimas:** | Šis kriterijus padės atrinkti tuos projektus, kurie užtikrins aukštesnio lygio technologijų diegimą, nes tokių technologijų diegimas yra tikslingas įmonėse su ne mažesniais pajėgumais, negu šiuo metu yra vidurkis Lietuvos **mažesniuose regionuose (Marijampolės, Telšių ir Utenos)** ~~rinkoje~~, t. y. 4 **1,5** tonos per valandą, **ir įvertinant planuojamą komunalinio atliekų rūšiuojamojo surinkimo plėtrą**.  Kriterijus nustatytas, atsižvelgiant į [VATP](https://www.e-tar.lt/portal/lt/legalAct/TAR.9945210D6571/AsdfMTqdJv) 3 priede „Atliekų rūšiavimo, apdorojimo, perdirbimo pajėgumai“ 4 punkte pateiktą informaciją apie esamų antrinių žaliavų paruošimo perdirbti linijų projektinius technologinius pajėgumus, t. y. ~~Lietuvoje~~ **Marijampolės, Telšių ir Utenos regionuose** yra ~~19~~ **4** antrinių žaliavų rūšiavimo ~~linijų~~ **linijos**, kurių vidutiniai (projektiniai) pajėgumai yra ~~15,5~~ **6,1** tūkst. tonų per metus arba apie ~~4~~ **1,5** tonas per valandą (apskaičiuota įvertinus, kad per metus dirbama dviem pamainomis 250 darbo dienų po 8 valandas).  Pagal šį kriterijų atrinkti projektai prisidės prie 2014–2020 metų Europos Sąjungos fondų investicijų veiksmų programos produkto stebėsenos rodiklio P.S.330 „Sukurti/pagerinti komunalinių atliekų paruošimo perdirbti ir/ar kitaip naudoti pajėgumai“ pasiekimo.  **Kriterijus tikslinamas, atsižvelgiant į mažesniuose (Marijampolės, Telšių ir Utenos) regionuose esančių antrinių žaliavų rūšiavimo linijų vidutinius (projektinius) pajėgumus, nes nustačius minimalius 4 tonų per valandą pajėgumus, būtų skatinamas atliekų pradinio apdorojimo įrenginių modernizavimas tik didžiuosiuose miestuose.** |

|  |  |
| --- | --- |
| Aplinkos viceministras | Algirdas Genevičius |